27 ሕዳር 2018 ምንጪ ስእሊ, Senayit mebrahatu መግለጺ ስእሊ, መግለጺ መንግስቲ ትግራይ ንድግፍ ሰንበት ኣብ ብርክት ዝበሉ ከተማታት ትግራይ ልዕልነት ሕጊ ክኽበር፣ ምትእትታው ሓይልታት ግዳም ደው ክብልን፡ ዓሌት መሰረት ዝገበረ መጥቃዕቲ ክግታእን ዝጽውዕ ሰላማዊ ሰለፊ ተኻይዱ። ኣብቲ ኣብ ከተማታት ዓድዋ፡ ኣክሱም፡ ሰቲት ሑመራ፡ አላማጣን ካልኦት ከተማታት ትግራይን ዝተኻየዱ ሰለማዊ ሰልፍታት "ዘኹርዕ ምበር ዘሰክፍ ታሪኽ የብልናን"፣ "ልዕልነት ሕጊ ይከበር፡ ዓሌት ፈሊኻ ምጥቃዕን ምብስባስን ጠጠው ይበል" ወዘተ ዝብሉ ጭርሖታት ተንፀባሪቖም ውዒሎም። ብፍላይ ኣብ ደቡብ ትግራይን ምዕራብ ትግራይን ድማ ካብዞም ዝተጠቐሱ ሕቶታት ብተወሳኺ፡ "ሕቶ ልምዓትን ሰናይ ምምሕዳር 'ምበር ሕቶ መንነት የብልናን" ዝብል ጭርሖ ብሰፊሑ ክንብልበል ከምዝወዓለ ካብቲ ከባቢ ዝረኸብናዮ ሓበሬታ የመላኽት። እዚ ድማ ብፍላይ ግዝኣታት ወልቃይትን ራያን ናይ አምሓራ መሬት እዩ፡ እቲ ህዝቢ ድማ ኣምሓራይ እዩ ንዝብል ብገለ ወገናት ዝለዓል ሕቶ ንምቅዋም እዩ። ኣብቲ ሰልፊ ዝተሳተፈ ነባሪ ከተማ ዓድዋ ተኣምራት ጥበቡ፡ እቲ ሰልፊ ማሕበራት ሓፋሽን ከምዘዳለዎኦን፡ ሕገ መንግስቲ ይከበር፡ ኣብ ልዕሊ ሓደ ብሄር ዘትኮረ መጥቓዕቲ ጠጠው ይበል፡ ዝብሉን ካልኦትን ጭርሖ ከምዝነበረን፡ እቲ ህዝቢ ብመንነቱ ከምዝኾርዕ 'ምበር ከምዘይሓፍር፡ ትዕግስቲ ምበር ፍርሒ ዝበሃል ከምዘይብሉ ውን ገሊፁ ኢሉ። ምንጪ ስእሊ, Abraha Ebuy መግለጺ ስእሊ, ሰልፊ ትግራይ ከም በዓል ፋና ዝኣመሰሉ ሚድያታት፡ ቅድሚ ቤት ፍርዲ፡ ዘጸልም ፊልም ብምስረሖም ተቓውሞና ገሊፅና። እዚ ማለት ግን፡ 'እቶም ሰባት ገበነኛታት ኣይኮኑን' ማለት ኣይኮነን። 'ገበነኛ ክሕተት የብሉን' ዝበለ እውን የለን። ገበን ብሄር የብሉን፡ ሃይማኖት የብሉን፡ ግን "ሓደ ሰብ ገበን እንተፈፂሙ፡ ቤት ፍርዲ እዩ ክዳንዮ ዝግባእ" ዝብል ርኢቶ ሂቡ። እቶም ሚድያታት መንግስቲ ሕዝ'ውን ነቲ ዝተኻየደ ሰላማዊ ሰልፊ ኣዛቢዖም ከምዘቕረቡዎ ድማ ይዛረብ። ተኣምራት ርእይትኡ ይቕፅል። "ሙስና ኣይሰርሑን ኣይበልናን። ሕጊ ብዝፈቕዶ መሰረት ናብ ሕጊ ቐሪቡ ይተሓተት። ሌባ እንድሕር ኮይኑ ንሕና'ውን ኣሕሊፍና ኢና ንህቦም። መሕብኢ ሌባ እንኾነሉ ምኽንያት የለን። ….
